ช่วงนี้เป็นช่วงออกเมนูใหม่หลังจากเมนูโอวัลตินภูเขาไฟทำคนติดงอมแงมกันไปแล้ว ตอนนี้เป็นช่วงเทศกาลทุเรียนหมอนทองค่ะ ตอนแรกก็สนใจอยู่ แต่ไม่ทันได้ตื่นเต้นมากก็ถูกมือลับลากไปลองซะแล้ว มือลับนี้ไม่ใช่ใครที่ไหน แต่แค่เดินผ่านหน้าร้านเหมือนทุกโต๊ะจะพร้อมใจกันสั่งเมนูนี้จนกลิ่นลอยแวะมาทักทาย เชิญชวนให้เข้าไปชิมกันบ้าง

สาขานี้อยู่ที่ BigC สุขุมวิท77 หรือปากซอยอ่อนนุชค่ะ สาขานี้จัตั้งอยู่ที่ชั้น1 ติดกับ mk และ black canyon มีที่นั่งเยอะพอสมควร สะอาดสะอ้านดีค่ะ 

••เมนูที่สั่งวันนี้••
จริงๆเทศกาลทุเรียนเท่าที่เห็นนอกจากที่สั่งวันนี้ก็ยังมีเครปไอติมทุเรียนหมอนทองด้วย แต่เคยลองทานเครปตอนเป็นโอวัลตินภูเขาไฟไม่ปลื้มมาก วันนี้เลยสั่งแบบเป็น durian mon thong boat แทน เมนูนี้จะได้ไอศกรีมลูกใหญ่ 2 ลูก เสริฟมาพร้อมกับข้าวเหนียวมูลหอมๆสีขาว แต่งหน้าด้วยบิสกิสตรา swensen's กับเชอรี่ตามแบบฉบับ swensen's รสชาติของไอศกรีมทุเรียนอร่อยดีค่ะ หอมสุดๆ กลิ่นทุเรียนแท้มาก กลิ่นแรงดี555 หวานๆหอมๆ ใช้ได้เลย ถ้วยนี้ราคา 109 บาท ก็ถือว่าไม่ถูก แต่ไม่แพงค่ะ สมราคาอยู่ รสชาติรวมๆก็ชอบนะคะ อร่อยแบบทานได้แปลกดี

แต่ใจจริงอยากได้ข้าวเหนียวมูลสีเขียวเพราะน่าจะหอมกว่า ซึ่งทางร้านก็มีนะคะ น่าจะขอเปลี่ยนได้ แต่ว่าวันนี้ลืม แต่พอพนักงานยกมาเค้าแนะนำว่าจริงๆสีเขียวอาจจะไม่ค่อยเข้ากับทุเรียน เพราะ กลิ่นจะกลบกัน ประมาณนี้ค่ะ แต่อันนี้เป็นทางเลือกค่ะถ้าใครอยากทานแบบสีเขียวน่าจะแจ้งได้ เพราะ เห็นราคาสำหรับถ้าเราเพิ่มtopping ข้าวเหนียวก็ราคาเท่ากันค่ะ

ในช่วงเทศกาลทุเรียนนี้ นอกจากจะออกไอศกรีมรสใหม่เป็นรสทุเรียนหมอนทองแล้ว ยังมีไอศกรีมอีก 2 รส ไทยๆ ที่ออกมาพร้อมกัน คือ ไอศกรีมมะพร้าวอ่อน แต่วันที่ทานกะจะเปลี่ยนลูกนึงเป็นมะพร้าวแต่หมด เลยอดทานเลย กับอีกรสคือ เชอร์เบธมังคุด อันนี้ขอผ่านไปก่อน เพราะ ไม่ค่อยชอบทานเชอร์เบธ (ยกเว้นอร่อยจริงๆ555) ยังไงใครสนใจก็ลองมาทานกันได้ตามอัธยาศัยค่ะ ใกล้สาขาไหนไปสาขานั้นเลยค่า
